বছর শেষের আগেই হবে ভারত–আমেরিকা বাণিজ্য চুক্তি?

ওয়েব ডেস্ক : দীর্ঘদিন ধরে ঝুলে রয়েছে ভারত-আমেরিকার বাণিজ্যচুক্তি (India-America Trade Deal)। তবে এই চুক্তি নিয়ে আলোচনায় অগ্রগতি হয়েছে বলে জানাল ওয়াশিংটন (Washington)। মার্কিন প্রশাসনের এক উচ্চপদস্থ আধিকারিক জানিয়েছেন, চলতি বছর শেষ হওয়ার আগে দুই দেশের মধ্যে বাণিজ্যচুক্তি সম্পন্ন হয়ে যাবে বলে জানানো হয়েছ।

সূত্রের খবর, ভারত (India) ও আমেরিকার (America) মধ্যে মূলত দুটি বিশষের উপর আলোচনা চলছে। একটি হল দুই দেশের মধ্যে বাণিজ্যচুক্তি। অন্যটি হল ভারতের রাশিয়ান তেল (Russian Oil) আমদানি নিয়ে মার্কিন উদ্বেগ। ওই মার্কিন আধিকারিক জানিয়েছেন, “আমার মনে হয় সম্প্রতি তাদের সঙ্গে আমাদের অনেক ইতিবাচক অগ্রগতি হয়েছে।” তিনি আরও বলেছেন, “তাদের সঙ্গে আমাদের দুটি বিষয় নিয়ে আলোচনা চলছে। অবশ্যই, তবে আমাদের একটি রুশ তেলের সমস্যাও আছে, যে বিষয়ে আমরা বাজার উন্নত হতে দেখেছি।”

আরও খবর : হাসিনার রায় ঘিরে উদ্বেগ বাংলাদেশে, গণহত্যার মামলায় রায় সোমবার

ভারত ও আমেরিকার মধ্যে গত দুই বছরে ভারত ও আমেরিকার সম্পর্ক ভালো ছিল। ২০২৪ সালে দুই দেশের মধ্যে বাণিজ্যের পরিমাণ ছিল প্রায় ১৯০ বিলিয়ন ডলার। তবে বর্তমানে ভারতের উপর শুল্ক চাপানো নিয়ে দুই দেশের মধ্যে বাণিজ্য অনেকটা কমে গিয়েছে। বাণিজ্য নিয়েও একাধিক বিষয়ে মতভেদ রয়েছে। এই পরিস্থিতিতে বর্তমান আলোচনা অত্যন্ত তাৎপর্যপূর্ণ বলে মনে করছে ওয়াশিংটন।

ওই মার্কিন আধিকারিক জানান, এখনও অনেক কাজ বাকি, কিন্তু আলোচনার অগ্রগতি যথেষ্ট সন্তোষজনক। তাই বছর শেষের আগেই গুরুত্বপূর্ণ ঘোষণা আসতে পারে বলে আশা করা হচ্ছে। দুই দেশের রাজনৈতিক ও কূটনৈতিক মহলে এই ইঙ্গিতকে অত্যন্ত গুরুত্বপূর্ণ হিসেবে দেখা হচ্ছে।

দেখুন অন্য খবর :